NaiveNeuron/SloPal huggingface dataset:
Kadúc, Miroslav, poslanec NR SR (2015-06-19):
Ďakujem veľmi pekne, pán predsedajúci. Vážené dámy, vážení páni, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor a výbor pre hospodárske záležitosti. Ako gestorský navrhol ústavnoprávny výbor s tým, aby výbor prerokoval návrh zákona do 10. septembra 2015 a gestorský výbor do 11. septembra 2015. Zo znenia uvedeného návrhu zákona je zrejmý účel navrhovanej úpravy. Na tomto mieste si dovolím aj ja povedať pár slov k predloženému návrhu a musím povedať, že najprv som bol mierne zaskočený, že pomerne prísnu právnu tému, ak hovoríme o konkurze a reštrukturalizácii, tu riešia dvaja odborníci hlavne na ekonómiu a školstvo, dúfam, že to hovorím správne, a nie právnici, ale o to viac som sa potešil, keď som zistil, že ten návrh je dobrý. A toto ukazuje, že v rozmanitosti vznikajú dobré riešenia. Naznačil to aj pán Jurzyca, že keď niečo robíte, potrebujete nejaké vstupné údaje. My dnes častokrát rozhodujeme veľmi emotívne na základe povedzme že veľkých káuz o tom, ako budeme ďalej postupovať, možno aj nesprávne. Alebo možno je napríklad, keď sa vrátim na moment ku kauze Váhostav, to je možno špička ľadovca. Nielen možno, podľa mňa určite. Nevyhodnocujeme ďaleko menšie konkurzy alebo ďaleko menšie situácie, ktoré prichádzajú, práve tento návrh zákona nám dáva, alebo nám má ambíciu dať objektívne alebo merateľné výsledky o tom, ako dlho trvajú konkurzy, čiže reštrukturalizácie a aké sú náklady na konkurz, aká je výťažnosť, teda koľko dostanú veritelia. A podľa mňa práve až na základe týchto čísel my vieme zistiť, či máme ten systém nastavený dobre alebo zle. Netvrdím, že emotívne rozhodovanie podľa toho, ako sa niektoré veci javia, je vyslovene nesprávne, ale môže viesť k nesprávnym záverom. Ale ak by sme mali takýto register, takúto databázu údajov, nepochybne sa posunieme ďalej a udržateľne a dlhodobo. Preto ja tento návrh vítam a určite ho podporím. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určeného gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Bugár Béla, podpredseda NR SR (2017-03-22):
Páni poslanci! Prosím kľud.
Bugár, Béla, podpredseda NR SR (2019-10-25):
Ďakujem pekne. Pán spravodajca, nech sa páči, máte slovo.
Grendel, Gábor, podpredseda NR SR (2022-10-04):
Vyhlasujem rozpravu sa skončenú. Želá si záverečné slovo pán minister ako navrhovateľ? Nech sa páči.
Remišová, Veronika, poslankyňa NR SR (2016-05-17):
Ďakujem. Ďakujem kolegyni Dubačovej za veľmi pekný príspevok a poukázanie na to, že niektorí poslanci sa radi zaoberajú ľudskými právami svojich kolegov a prípadne straníckych kolegov, iní poslanci sa radi zaoberajú ľudskými právami obyčajných ľudí. Čo sa mňa týka, ja osobne preferujem ten druhý prístup. A ďakujem vám.
Hraško, Igor, poslanec NR SR (2015-06-16):
Ďakujem za slovo. Kolega Hlina opäť poukázal na neduhy, ktoré sa dostali aj do nového stavebného zákona, aj napriek tomu teda, čo bolo už povedané, že áno, stavebný zákon nový bol už potrebný, nikto sa do toho zatiaľ nejako nepúšťal, lebo je to zložitá problematika. Ale keď si spomeniem na Rakúsko, má jednoduchý stavebný zákon, ktorý sa nedá obchádzať, ani ho nikto nechce obchádzať, pretože je to pre nich zbytočné. Platia tam jednoducho pravidlá pre všetkých, kto postaví nelegálne, odstráni sa. Tuná platí právo dvojakého metra. Pre tých bohatých to neplatí, lebo tí si to vedia vždy vydupať, viď Talapka a jeho hacienda a potom sú tí malí, pre ktorých to neplatí a im to zbúrame a ešte aj za to nám zaplatia. Čo sa týka tých reklamných plôch, ktoré sa tuná tak nejako premenovali na informačné tabule a podobné záležitosti, k tomu sa ešte vyjadrím v rozprave, ale naozaj, ten zákon populistický, ktorý tuná priniesli kolegovia dvaja, tak je protiústavný a budú sa ešte riešiť kroky. Samozrejme, tie ustanovenia z toho zbabraného, z tej zbabranej novely zákona sa preniesli aj do nového stavebného zákona a ja na ne poukážem a presne vysvetlím, pre koho je to ušité, alebo bolo to ušité.
Zajac, Pavol, poslanec NR SR (2015-10-30):
Vážený pán premiér, ja som veľmi prekvapený, že ste tu prišli tak rozhodne obhajovať, aj vy ste to povedali, že ste prišli obhájiť ministra Čisláka. Vážený pán premiér, pred dvoma týždňami v Slovenskom rozhlase ste povedali o kauze pána Foraia a jeho tety Anky, že to bola „blbosť, hlúposť a chyba“, a preto podľa vás bola vyvodená politická zodpovednosť. Pán premiér, táto schôdza o odvolávaní pána Čisláka nemusela byť, keby ste skutočne vyvodili politickú zodpovednosť. Ale politická zodpovednosť sa vyvodzuje voči politickým nominantom, to znamená, mali ste odvolať ministra Čisláka. A mimochodom, pán Forai nebol odvolaný, pán Forai odstúpil z funkcie. Pred chvíľou som si ešte pozrel tú tlačovú konferenciu, pán Forai odstúpil z funkcie a pán Čislák, pán minister Čislák ešte povedal takú hlúposť, že keď teda bude treba, že ho vráti naspäť do funkcie. To bola hlúposť roka. A, pán premiér, chcel by som vám povedať ešte ku môjmu kolegovi Uhliarikovi, ktorého toľkokrát spomínate, a je jedno, aká je schôdza, koho odvolávame, za čo odvolávame, a vy neustále ako keby ste boli posadnutý, ako keby sa vám snívalo o pánovi Uhliarikovi, chcem vám povedať to, že voči pánovi Uhliarikovi ste mali vyvodzovať politickú zodpovednosť vtedy, keď bol minister zdravotníctva, mali ste dostatok poslancov na to, aby ste zvolali mimoriadnu schôdzu, a keď ste s ním neboli spokojní, mali ste ho odvolávať. Vy ste ministra Uhliarika neodvolávali ani raz. Ani raz ste neodvolávali ministra Uhliarika, to znamená, že s jeho prácou ste boli spokojní. A preto zoberte zodpovednosť za tých 8 rokov vládnutia v zdravotníctve, za tie zlodejiny, čo tam sú, a mali ste odvolať ministra Čisláka vy.
P. Paška, predseda NR SR: (2009-06-25):
(Hlasovanie.) 141 prítomných, 78 bolo za, 56 proti, 6 sa zdržali, 1 nehlasoval. Návrh sme postúpili do druhého čítania.
Bugár, Béla, podpredseda NR SR (2018-09-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 139, za 102, proti 17, zdržalo sa 19 poslancov, 1 nehlasoval. Konštatujem, že Národná rada zvolila Ota Nevického za zástupcu zamestnávateľov do Dozornej rady Sociálnej poisťovne. A budeme teraz hlasovať o poslednom prerokovanom návrhu v prvom čítaní o vládnom návrhu zákona, ktorým sa mení a dopĺňa zákon č. 185/2015 Z. z., tzv. Autorský zákon. Pán poslanec Senko nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov , tlač 1064.)
Pellegrini, Peter, predseda NR SR (2024-01-24):
Pán poslan... pani poslankyňa Jurík.
P. Hrušovský, podpredseda NR SR: (2001-10-25):
(Hlasovanie.) Prítomných je 103 poslancov, za 79, zdržalo sa 20, nehlasovali 4. Návrh sme schválili. Ďalší návrh. V. Maňka, poslanec: Odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady č. 1316 z 2. 10. 2001 prideliť v druhom čítaní na prerokovanie  tento návrh štyrom výborom: výboru pre financie, rozpočet a menu, ústavno-právnemu výboru, výboru pre hospodárstvo, privatizáciu a podnikanie a výboru pre verejnú správu. Za gestorský výbor navrhujem výbor pre financie, rozpočet a menu. Zároveň odporúčam, aby výbory uvedený návrh prerokovali do 26. novembra 2001 a gestorský výbor do 27. novembra 2001.
B. Bugár, podpredseda NR SR: (2004-09-09):
(Hlasovanie.) Prítomných je 129 poslancov, za 125, proti 2, zdržali sa 2. Konštatujem, že sme v treťom čítaní . A preto otváram rozpravu v rámci tohto čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Nech sa páči, záverečné hlasovanie.
Matovič, Igor, poslanec NR SR (2017-03-30):
Pán kolega Číž, mali by ste, išli ste upozorňovať v svojej faktickej predsedajúcu na to, o čom by malo byť vystúpenie poslanca v druhom čítaní, ale akosi ste zabudli, že faktická zasa mala by byť o tom, že reaguje sa na samotného poslanca alebo toho predrečníka. Takže nemôžete upozorňovať tak, ako to máte vo zvyku, že keď ste nám tu obhajovali, že vlastne poslancovi stačí desať minút, a rozprávali ste dvadsať, tak takisto aj dnes nemôžete kritizovať, že niekto porušuje rokovací poriadok tým, že porušujete rokovací poriadok. A ak ste znechutený z toho, že aj vám osobne som nadstavil viackrát to zrkadlo a hovoril som o nejakom dieťati, nebudem to dnes opakovať, ale keď budete chcieť, zopakujem vám to, tak čoskoro budete mať možnosť zrejme aj tajne hlasovať a môžete ma zbaviť mandátu, zbavíte sa tej nechutnosti, pred ktorou utekáte, a budete mať pokoj. Urobte to, ja vám držím palce, aby ste našli odvahu. Erik Tomáš, hovoríte, že útoky nebudete opätovať. Ja som v čom útočil? Ste oficiálnym šéfom poradcov predsedu vlády, vieme, že SMER neurobí nič, žiaden krok bez toho, aby to nemal marketingovo schválené od vás. Koalícia neurobí žiaden spoločný krok bez toho, aby to neurobil SMER alebo to neodobril teda Fico na začiatku, tým pádom akýkoľvek útok a podlý útok a podlé útoky voči prezidentovi v poslednej dobe idú z vašeho pera, jednoducho sa pod to podpisujete. Ja som na vás neútočil, ja som iba pomenoval skutočnosť. Jednoducho ľudia musia vedieť, kto tu dáva posledný pečiatku pod to, že ideme teraz zaútočiť na prezidenta, lebo získame tých stratených voličov. Jednoducho tieto podlosti idú z vašeho pera, neskrývajte sa, čestne sa voči tomu postavte, lebo potom ste zbabelí ako kotlebovci.
P. Farkas, poslanec: (2001-11-09):
J. Migaš, predseda NR SR: Pokoj, pokoj v rokovacej miestnosti.
Kollár, Boris, predseda NR SR (2023-03-22):
Prosím, prezentujme sa a hlasujeme. (Ruch v sále.) (Hlasovanie.) Prítomných 132 poslancov, za 43, proti 37, zdržalo sa 44, nehlasovali 8. Uvedený návrh sme neschválili.
Ďuriš Nicholsonová, Lucia, podpredsedníčka NR SR (2017-09-14):
Ďakujeme pekne. A teraz otváram možnosť prihlásiť sa ústne s interpeláciami. Končím túto možnosť. Prihlásili sa pán poslanec Fecko a pani poslankyňa Dubačová. Pán poslanec Fecko, nech sa páči.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 143 poslancov, za žiadny, proti 96, zdržalo sa 41 (správne „46“, pozn. red.), nehlasoval 1. Uvedený návrh sme neschválili.
Mizík, Stanislav, poslanec NR SR (2017-12-07):
Ďakujem za slovo. Pán Sopko, áno, je potrebné robiť opatrenia a je potrebné robiť ich včas. Ale s tým učiacim Slovenskom ste ma šokoval. Učiace Slovensko je jeden slobodomurársky pamflet. Dobre, že je niekde v šuflíku a dúfam, že poriadne hlboko pod celým štósom ďalších nezmyselných dokumentov. Hovorili ste rozprávočku o čertoch. No toto bol naozaj čertovský pamflet. Dal ho urobiť nominant SNS Plavčan, ktorý musel s hanbou odísť. A je zaujímavé, že tento pamflet sa páčil ultraliberálovi Poliačikovi, ktorému už chýbajú len krivé rožky ako čertíkovi z vašej rozprávky. Keď ste hovoril o pekle, tak viete, čo je to znamenie šelmy? V súčasnosti sú to čipy, kódy aj vami milovaná elektronizácia školstva. S tým, že školstvo má byť priorita, to máte stopercentnú pravdu. Ale nie s jogínskym výmyslom Učiace sa Slovensko. Ďakujem za slovo.
P. Prokopovič, poslanec: (2002-05-17):
Odporúčam, aby sme najprv hlasovali o pozmeňujúcich návrhoch zo spoločnej správy, ktoré sú uvedené v spoločnej správe pod bodmi l až 22. Tak ako som včera uviedol, odporúčanie gestorského výboru je – hlasovať o nich spoločne a schváliť ich.
Szalay, Tomáš, poslanec NR SR (2023-12-12):
Dobre, mohli by ste mi to zapnúť naspäť? Ďakujem pekne. No minúta tridsať, okej. Maroš, veľmi pekne ďakujem, čo si povedal, ak som správne pochopil, keď to tak skúsim zhrnúť tých dvadsať minút do minúty dvadsať, tak táto vláda sa rozhodla zdaniť všetko, čo sa hýbe. Všetko, čo sa hýbe, teda firmy, živnostníkov, fyzické osoby a výsledkom bude spomalenie ekonomickej aktivity, zabrzdenie niečoho, čo bola vaša vlajková loď, teda ekonomického rastu, to, samozrejme, povedie aj k zhoršeniu konkurencieschopnosti našej ekonomiky a zrejme to vyženie mladých ľudí do zahraničia. Nehovoriac, že teda doteraz sme ich vyháňali dosť spoľahlivo. Je tu priestor pre väčšie, nazvem to, v tom lepšom prípade daňové optimalizácie, v tom horšom prípade daňové podvody, sivé eko... sivú ekonomiku, zamestnávanie načierno, lebo budeme platiť vyššie odvody, možno v niektorých prípadoch sa neoplatí tých ľudí zamestnávať. Veľmi ma potešila aj reakcia kolegyne Cigánikovej na tému tých kryptomien, čiže k tomu by som osobitne, samozrejme, teším sa zo všetkých pozmeňovacích návrhov, ale osobitne by som vyzdvihol ten na vypustenie článku ohľadom kryptomien, lebo naozaj je úplne absurdné, ak je to daň, z ktorej sme doteraz vybrali že nulu, teraz ju ešte ideme zvyšovať, je to totálny nezmysel. Marián, ešte raz pekne ďakujem za tvoje vystúpenie.
Jurík, Beáta, poslankyňa NR SR (2023-12-14):
Ďakujem pekne, pán predsedajúci. Pán poslanec Szalay, ja by som tiež veľmi chcela oceniť vaše pozmeňováky, ktoré som teda aj podpísala, aj z tohto miesta by som chcela vyzvať aj poslancov a poslankyne koalície, aby ich teda podporili, aj poprosiť ich o to, pretože skutočne prinášajú dobré veci pre pacientov a pacientky, a na takých úpravách by sme sa mali jednoznačne zhodnúť bez ohľadu na politickú farbu trička. Ja by som sa konkrétne chcela veľmi stručne venovať telemedicíne, pretože som roky žila vo Francúzsku a potom v Belgicku, a systém, ktorý ste opisovali, tam funguje už dlho. V aplikácii si jednoducho tromi klikmi človek dohodne stretnutie, konzultáciu u lekára, lekárky, či už teda všeobecného, alebo pediatra, dokonca gynekológia takto funguje. Môžete si vybrať, či chcete ísť do ambulancie, alebo či chcete iba telefonát, alebo to má byť videohovor, a teda takto to tam funguje, a presne ako ste hovorili aj vy pán Szalay, tak ten lekár, lekárka má k dispozícii všetky údaje, váš spis, alebo teda zdravotnú kartu a ja som bola šokovaná, keď som sa teraz vrátila na Slovensko, a keď si moja nová všeobecná lekárka odo mňa vypýtala zdravotnú kartu, pretože mám 34 rokov, čiže aj moja zdravotná karta má 34 rokov a poviem vám, že to už je dobrý šalát a som veľmi rada, že som ju našla napriek tomu, a ináč by ma vraj teda neošetrila. Takže ja si myslím, že by sme sa aj na Slovensku mali konečne pohnúť, a ak takéto veci fungujú v zahraničí, tak sa pýtam pri... ako teda pri mnohých veciach, že prečo keď to funguje tam, tak v čom sme my iní. Prečo by aj u nás nemohli ľudia mať právo na kvalitnú dostupnú zdravotnú starostlivosť 21. storočia v európskej krajine? Stále to neviem pochopiť. Ďakujem.
Laurenčík, Milan, podpredseda NR SR (2022-06-16):
Ďakujem. Žiada si záverečné slovo pán spravodajca? Nežiada. Termín hlasovania bude dneska o jedenástej hodine?
Müllerová, Emília, poslankyňa NR SR (2013-06-26):
Teraz budeme hlasovať o bodoch 69 a 70 zo spoločnej správy. Gestorský výbor odporučil tieto schváliť.
Jurinová, Erika, podpredsedníčka NR SR (2013-05-16):
Pán poslanec Raši.
Paška, Pavol, predseda NR SR (2013-10-24):
Teraz. Takže vyhlasujem krátku prestávku do 11.15, zvolávam poslanecké grémium a poprosím, aby sme potom, napriek stretnutiu grémia pokračovali v rokovaní od 11.15. Ďakujem pekne. (Prestávka.) (Po prestávke.)
Maďarič, Marek, minister kultúry SR (2015-02-05):
Áno, to je určite relevantná poznámka a asi si ju s pánom ministrom vykonzultujete.
M. Číž, podpredseda NR SR: (2006-09-05):
Pokračujeme ďalej prvým čítaním o návrhu poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov . Návrh zákona máte ako tlač 50, návrh na jeho pridelenie máte v rozhodnutí č. 50. Dávam preto slovo pánovi poslancovi Madejovi, aby návrh zákona uviedol.
Dubačová, Viera, poslankyňa NR SR (2017-09-14):
Ďakujem. Chcem podporiť slová pána Miroslava Beblavého, nebolo mi umožnené dať procedurálny návrh, keď sa situácia takto otočila. Nebolo mi umožnené dať procedurálny návrh, ktorý som podávala. Ďakujem.
Pfundtner, Edita, poslankyňa NR SR (2011-05-24):
Ďakujem veľmi pekne za všetky poznámky a pripomienky. Vidím, že vás mimoriadne zaujalo to číslo, ktoré som citovala, úbytok 11 Maďarov za deň. Ako právnikovi, tak viete, nie je naša silná stránka tá matematika, ale napriek tomu sa vám to budem snažiť vysvetliť. Je to úbytok Maďarov za tých 10 rokov medzi obdobím rokov 1991 a 2001, keď sa robilo sčítanie obyvateľstva. A vychádzam z toho čísla vyše 46 000 za tých 10 rokov. Keď sa to rozráta na tých 10 rokov, tak by malo vyjsť na deň to číslo, ktoré som uviedla. Z mojej strany to je asi zatiaľ všetko. Ďakujem veľmi pekne. Budem reagovať potom asi faktickými poznámkami na ostatných rečníkov, ktorí vystúpia ešte zajtra v rozprave. Ďakujem pekne.
Danko, Andrej, predseda NR SR (2018-05-22):
S reakciou na faktické, pani poslankyňa Remišová.
Blanár, Juraj, podpredseda NR SR (2022-10-04):
Ďakujem. Dávam možnosť prihlásiť sa ústne do rozpravy, pani poslankyne, páni poslanci. Konštatujem, že jediná pani poslankyňa, pani poslankyňa Slavěna Vorobelová. Uzatváram možnosť prihlásiť sa do rozpravy. Predpokladám, že to budete mať na dlhšie, pani poslankyňa, takže prerušujem rokovanie o tomto bode programu a vyhlasujem prestávku do 11.05 h., kedy budeme pokračovať naplánovanými hlasovaniami. Ďakujem. (Prestávka.)
Čepček, Martin, poslanec NR SR (2021-10-06):
Ďakujem pekne. Pán poslanec Dostál, za rok a pol, čo sedím v tomto pléne, som vlastne nepochopil, v čom je tá vaša strana OKS konzervatívna. Ale už sme si všimli mnohokrát, že vy viete vlastne oklamať aj sám seba. Ďakujem.
Blaha, Ľuboš, poslanec NR SR (2023-06-13):
Ďakujem pekne. K pánovi Pročkovi, niekto je neokomunista, niekto je neondertálec. A to ste vy, pán Pročko, nebudem s vami strácať čas. Ale budem reagovať na pani Kolíkovú. Poviem vám takisto zopár osobných príbehov. V roku 2014 sa ma pýtali malé deti, ako im vysvetlím, že zomierajú malé deti na Donbase, kde ich masakrovala ukrajinská armáda a neonacistická skupina Azov. Malé deti. My sme im vtedy posielali teplé oblečenie, vám to bolo všetkým jedno. Až dneska, kedy môžte zabíjať Rusov, až vtedy ste sa prebudili. Dovtedy vám bolo absolútne jedno, že tam masakrovali 14-tisíc ľudí. Poviem vám iný príbeh. Príbeh, keď zomrel Milan Lučanský. Hrdina pre veľa ľudí na Slovensku. A potom som si zapol televízor a pani Kolíková v nejakej stupídnej žumpe, či ako sa volá, Pumpe, v relácii na slovenskej televízii, tak sadisticky a surovo hodnotila Milana Lučanského, že z toho prišlo zle polovici Slovenska. Toto je môj osobný príbeh, pani Kolíková. A keď sa pýtate, prečo tie deti zomierajú, kvôli vojne, ktorú vy predlžujete. Kvôli vojne, ktorú vy podporujete. Keby to bolo na nás, už dávno by bol mier. (Reakcia z pléna.) Už sa rokovalo pred rokom, kým nedošli západní lídri ako Boris Johnson, do, na Ukrajinu a prekazili mierové rokovania medzi Ukrajinou a Ruskom. Lebo táto vojna Západu vyhovuje. Vyhovuje americkým zbrojovkám, vyhovuje americkým ropným spoločnostiam, oslabuje Európu a robí ju závislou od Spojených štátov amerických. A vy to podporujete. Kvôli vám zomierajú tie deti. Vy máte na rukách krv. A vyhovárate sa na všetkých ostatných. Takisto ako táto neoliberálna a proamerická vláda. Viacej už nestihnem, k pánovi Mizíkovi možno toľko, áno, náš postoj k mimovládkam sme dramaticky pre... prehodnotili a verte tomu, že keď sa vrátime k moci, tak bude poriadok. Ďakujem pekne.
Šeliga, Juraj, podpredseda NR SR (2020-12-28):
Dámy a páni, panie poslankyne, páni poslanci, ja vás nechcem nejako zdržovať, ale zdá sa mi proste hrozne dôležité, aby to zaznelo pre záznam, a preto, aby to raz niekto bude po nás pozerať, že my všetci, ktorí tu sme, je nás tu 94, si uvedomujeme, že toto je mimoriadne vážna situácia, že nie sme tu preto, aby sme sa tvárili ako papaláši. Toto odkazujem Robertovi Ficovi, Petrovi Pellegrinimu a Mariánovi Kotlebovi. My sme tu dnes preto, že na Slovensku dnes zomrelo 106 ľudí kvôli COVID-u. (Rečník ukazovákom ľavej ruky búcha po rečníckom pulte.) Preto sme v tomto parlamente. Preto je tam ten igelit. Nikto z nás, ktorý tu je, Boris Kollár, Gábor Grendel, Milan Laurenčík, ani ja ako podpredsedovia a predseda parlamentu nie sme z toho šťastní. Stošesť ľudí zomrelo. Slovensko potrebuje núdzový stav. A, áno, môžme dišputovať o tom, či vláda môže vyhlásiť nový alebo nie. Ale preto tu sme. A tí, čo sú vonku, sú zbabelci. A to hovorím pre záznam. Pretože to je neštandardná situácia a zároveň dodávam to, že, áno, táto Národná rada musí v najbližších dňoch si sadnúť a povedať si, akým spôsobom zabezpečí online hlasovanie. Nechceli sme míňať peniaze daňových poplatníkov, je to drahé. Áno, stojí to okolo milióna eur. Na druhej strane táto situácia ukazuje to, že to potrebujeme. Práve preto to robíme. Práve preto to robíme, preto tu dnes sme. Nie ako papaláši, ale preto, že 106 ľudí dnes zomrelo a že Slovensko je v pandémii. A práve preto som vystúpil. Ďakujem, že ste prišli. (Potlesk.) Kollár, Boris, predseda NR SR Všetkým poslankyniam a poslancom ďakujem za účasť a vyhlasujem 20. schôdzu za skončenú. (Rokovanie 20. schôdze NR SR sa skončilo o 14.21 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) Na tejto schôdzi boli prítomní aj poslanci s potvrdeným ochorením COVID-19, aj poslanci z karantény, preto v rokovacej sále v priestore pod balkónom boli pre nich fóliou oddelené poslanecké lavice kvôli minimalizovaniu rizika šírenia nákazy. (Vyhláška Úradu verejného zdravotníctva Slovenskej republiky z 27. 12. 2020, § 4 ods. 6.) 1
Glváč, Martin, podpredseda NR SR (2017-06-20):
... nebude reagovať, ale, pán poslanec Grendel, nech sa páči.
Bugár, Béla, podpredseda NR SR (2017-10-10):
Pán poslanec Hrnko.
Laššáková, Ľubica, poslankyňa NR SR (2020-05-19):
Ďakujem veľmi pekne za slovo, pán predsedajúci. Ja budem reagovať iba na starostlivosť o kultúrne pamiatky. Áno, je pravda, že v tejto krajine je obrovský deficit financií, ale nie je pravda, že nemáme presné informácie, koľko peňazí potrebujeme a na aké pamiatky. Máme ich veľmi presne. V roku 2018, keď som nastúpila, tak jedna z prvých vecí, dala som urobiť Inštitútu kultúrnej politiky zoznam a z tohto zoznamu vyšlo, že máme okolo 15-tisíc hnuteľných kultúrnych pamiatok, 10-tisíc nehnuteľných, 28 pamiatkových rezervácií a podobne, nechcem vás tým zaťažovať, ale pravda je taká, že iba 9 % všetkých týchto pamiatok patrí štátu. Všetky ostatné vlastnia cirkevné zbory, cirkevné organizácie, súkromníci, mestá a obce. Takisto vieme, že náš dlh je 5,5 mld., takže súhlasím s tým, že pamiatky potrebujú financie, potrebujú obnovu, ale nesúhlasím s tým, že o všetky by sa mal starať štát. Ďakujem pekne.
Grendel, Gábor, podpredseda NR SR (2023-03-21):
Vyhlasujem rozpravu za skončenú. Chce vystúpiť v záverečnom slove ešte pán navrhovateľ? Nie, pán spravodajca, takisto nie, prerušujem rokovanie o tomto bode programu. Nasledujúcim bodom je návrh poslancov Magdalény Sulanovej, Petra Krupu a Andreja Medveckého na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy. Návrh má parlamentnú tlač 1439. Dávam teraz slovo pánovi poslancovi Petrovi Krupovi, aby návrh uviedol. (Rokovanie o návrhu poslancov Národnej rady Slovenskej republiky Magdalény Sulanovej, Petra Krupu a Andreja Medveckého na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy , tlač 1439.)
Danko, Andrej, predseda NR SR (2019-04-02):
Áno, nech sa páči, zapnite, zapnite pána poslanca ešte raz. Prihláste sa, pán poslanec, poprosím procedurálny návrh, nech sa páči.
Hrnčiar, Andrej, podpredseda NR SR (2016-05-20):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Alojzovi Baránikovi.
Paška, Pavol, predseda NR SR (2013-10-17):
(Hlasovanie.) 143 prítomných, 80 za, 22 proti, 41 sa zdržalo. Návrh sme postúpili do druhého čítania.
V. Novotný, poslanec: (2007-12-06):
Zámer zavedenia zdravotných obvodov je to, aby sa niekomu nestalo, že chce ísť k lekárovi v blízkosti jeho bydliska a ten ho odmietne. To je jediný argument, ktorý som zatiaľ počul. A hovorím, že tento argument je viac vykonštruovaný, lebo to máme dobre ošetrené. Druhá poznámka. To, aby mal prehľad o pohybe pacienta, na to majú byť odporúčacie lístky, aby vedel, kde ide pacient. Tomu už rozumiem. Pozor! Ale on to aj tak nebude sumarizovať, pretože v zákone máme to, že musí mať odporúčací lístok, aby išiel ku kožnému. Ale v zákone nie je napísané, že potom pacient výsledok od kožného musí doniesť praktickému lekárovi. Keď tri roky nepríde? Najbližšie tri roky nepríde? Ja tiež tak zriedkavo chodím k svojmu praktickému lekárovi. No nepríde. Po troch rokoch už ani všeobecný lekár nevie, že ho poslal na kožné. Ja nechcem z nich robiť naozaj vypisovateľov výmenných lístkov, tak ako povedal pán poslanec Zelník. Ale tento zákon to z nich robí. Tento zákon to z nich robí, aby vypisovali výmenné lístky a keďže nebudú stíhať zdravotnú starostlivosť, tak to delegujú na svoju sestru. To som ochotný sa staviť, aby to vypisovala zdravotná sestra. Lebo neviem, či by sa ti chcelo v ambulancii celý deň písať, že prosím o urologické vyšetrenie, prosím o chirurgické vyšetrenie, prosím o očné vyšetrenie, prosím o urologické vyšetrenie, prosím o kožné vyšetrenie. Lebo o tom je odporúčací lístok, však? Takto vyzerá tento odporúčací lístok v súčasnosti. Ak hovoríme o tom, že chceme zo všeobecných lekárov rodinných lekárov, áno, poďme hovoriť o tejto téme, aby sme posilnili primárnu ambulantnú starostlivosť. Problém je, že slovenské zdravotníctvo sa desaťročia vyvíja smerom k špecializovanej ambulantnej aj ústavnej... (Prerušenie vystúpenia časomierou.)
P. Paška, predseda NR SR: (2008-11-25):
(Hlasovanie.) 136 prítomných, 80 za, 39 proti, 17 sa zdržalo. Návrh sme prijali.
Jurinová, Erika, podpredsedníčka NR SR (2015-06-17):
S reakciou pán poslanec Mičovský.
Chren, Martin, poslanec NR SR (2011-03-29):
Ďakujem veľmi pekne. Igor, Juraj a Martin Poliačik to povedali vo veľkej miere za mňa. Každý človek má rovnaké práva, tak ako bol stvorený. A môžme diskutovať o tom, kým bol stvorený, ale každý človek má rovnaké práva. Bol by som veľmi nerád, aby táto diskusia skončila v nejakej úplne hlúpej a zbytočnej agresii, keď sme v podstate všetci na jednej lodi, keď sa všetci zhodujeme s tým, aké dôležité je... (Reakcia z pléna. Prerušenie vystúpenia predsedajúcim.)
T. Cabaj, podpredseda NR SR: (2009-06-24):
Panie poslankyne, páni poslanci, pristúpime k rokovaniu o ďalšom bode, ktorým je podľa dohody Informácia o predložení výročných finančných správ politických strán a politických hnutí za rok 2008 . Materiál je pod tlačou 1129. Poprosím predsedu výboru pre financie, rozpočet a menu pána poslanca Jozefa Buriana, aby informáciu uviedol. Nech sa páči, pán poslanec.
Kočiš, Eduard, poslanec NR SR (2022-11-30):
Veľmi pekne ďakujem za slovo, pán predsedajúci. Keď Napoleon škodil Európe, tak ho potom zatvorili alebo zavreli na ostrov Elba. Vás, pán Matovič, by mali zavrieť až na Veľkonočný ostrov, pretože z tohto ostrova sa naozaj nedá ani odplávať, ani odletieť, ani odísť. Jednoducho jeden blázon, ktorý predstúpil pred rečnícky pult a začal nazývať lekárov teroristami, chorými ľuďmi, ktorí si vzali jednoducho všetkých pacientov pri všetkých lôžkach, na všetkých prístrojoch za jednoducho rukojemníkov. Čo to vy si dovoľujete? O čom vy vlastne rozprávate? Lekári si vybojovali svoje. Vy sa tu teraz postavíte pred plénum Národnej rady Slovenskej republiky, každého jedného lekára ste dourážal, nakydal naňho a teraz zbabelo ako prašivý pes odídete. Toto jednoducho jedno cynické obludné monštrum, ktoré sa volá Igor Matovič, ktorý ešte bude navádzať poslancov Národnej rady Slovenskej republiky, aby v pléne jednoducho hlasovali proti zákonu, a za tento zákon pevne verím, že bude hlasovať každý jeden príčetný poslanec, ktorý tuná sedí a na hlasovaní bude zúčastnený. Jednoducho povedať, že lekári si nezaslúžia zvýšenie platov, je niečo úplne cynické, pán Matovič. Toto, čo vy si dovoľujete voči tejto veľmi dôležitej a veľmi pre spoločnosť základnej, až základnej funkcii, tak toto je jednoducho nonsens. Urážať lekára z Veľkých Kapušian a hovoriť mu, že tento lekár si nezaslúži rovnaký koeficient, alebo v Kráľovskom Chlmci, ako lekár v Bratislave, pretože nie je dostatočne odborný. Vy o lekároch viete akurát to, že ich viete urážať, viete akurát, akému lekárovi ste kedysi dával úplatok. To je všetko, čo vy viete, ako funguje zdravotníctvo. Jednoducho toto, čo vy ste teraz tu predviedol, ľudia, ktorí to počúvali v priamom prenose, jednoducho muselo sa im z vás zvracať už takým spôsobom, že to už nie je možné. Jednoducho, pán Matovič, vystreľte, odleťte, straťte sa.
Pellegrini, Peter, predseda NR SR (2015-05-12):
Pán minister, chcete reagovať faktickou poznámkou? Z miesta vášho dve minúty, ak poprosím pánovi ministrovi. Nech sa páči, máte slovo, už vám to ide.
Beluský, Martin, poslanec NR SR (2022-05-06):
Ďakujem za slovo, pán podpredseda. Vážené panie poslankyne, páni poslanci, predkladám vám návrh zákona, ktorým sa mení a dopĺňa zákon č.69/2018 Z. z. o kybernetickej bezpečnosti a o zmene a doplnení niektorých zákonov. Predložený návrh zákona má za cieľ odstrániť zneužiteľnosť nedemokratického nástroja blokovania informácie, ktorý bol delegovaný Národnému bezpečnostnému úradu Slovenskej republiky novelou zákona prijatého vo februári 2022 Národnou radou Slovenskej republiky. Návrh zákona je v súlade s Ústavou Slovenskej republiky, ústavnými zákonmi, inými zákonmi, nálezmi Ústavného súdu Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná. Prijatie návrhu zákona nebude mať žiaden vplyv na rozpočet verejnej správy, žiadny vplyv na podnikateľské prostredie, na informatizáciu spoločnosti, sociálne vplyvy, vplyvy na životné prostredie, na služby verejnosti, verejnej správy pre občana, na manželstvo, rodičovstvo a rodinu. Viacej uvediem v rozprave, do ktorej sa hlásim ako prvý.
Šimečka, Michal, podpredseda NR SR (2023-11-14):
Ďakujem veľmi pekne, ospravedlňujem sa, ale vypršal čas. A teraz vystúpi pani poslankyňa Vaľová. (Krátka pauza.) To väčšie tlačítko vpravo dole.
Zmajkovičová, Renáta, podpredsedníčka NR SR (2012-05-11):
Pán poslanec Uhliarik, nech sa páči.
Svrček, Miloš, poslanec NR SR (2023-02-01):
Pán predseda, týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Košútová, Magda, poslankyňa NR SR (2015-12-11):
Pán predseda, chcem vám poďakovať za dobrú správu pre Slovensko. Všetci chápeme, že ako vy, ale aj ministri majú iné povinnosti, ako sedieť v tejto sále a počúvať drísty človeka, ktorý má v očiach krv a chce za každú cenu niekoho popraviť. Je to Jano Lazár, Mišo Lazár, je mu to jedno, ale niekoho popraviť. Len zabiť a zabiť. Pán Matovič tu bzučal ako taký starý ovad, ktorý len otravuje ľudí. Chápeme, že to je predvolebná kampaň, a chápeme aj to, že zúfalosť pána Matoviča je bezodná a chytá sa poslednej slamky.
Ľ. Jahnátek, minister hospodárstva SR: (2008-09-18):
V dôsledku prijatia nariadenia REACH došlo oproti platnému zneniu zákona č. 163/2001 Z. z. k výrazným zmenám v jeho obsahu. Upravujú sa kompetencie, práva a povinnosti orgánov štátnej správy v oblasti výroby a uvádzania chemických látok na trh. Posilňuje sa postavenie štátnych orgánov dozoru a kontroly z dôvodu, že nariadením sa prenáša zodpovednosť za informácie o chemických látkach a za ich hodnotenie zo štátnych orgánov na priemysel. Z pôvodného zákona sa vypúšťajú niektoré časti týkajúce sa oznámenia chemických látok, karty bezpečnostných údajov a hodnotenia rizika nebezpečných chemických látok pre zdravie a životné prostredie. Zrušujú sa tie vykonávacie predpisy, ktoré sa v tejto súvislosti stávajú nadbytočné. Ide o vyhlášky a výnosy ministerstva hospodárstva, ktoré stanovujú metódy testovania, spôsob oznamovania nebezpečných vlastností chemických látok, postupy hodnotenia a ich riziká a podobne. Prijatím nariadenia REACH prejde táto oblasť z členských krajín na Európsku chemickú agentúru a jednotlivé členské krajiny budú kontrolovať plnenie ustanovení tohto nariadenia na svojom území. Keďže sú podľa nariadenia REACH členské štáty povinné zabezpečiť na svojom území v plnom rozsahu kontrolu všetkých povinností uložených v priemyselnej sfére, novela zahrňuje aj možnosť ukladať nápravné opatrenia a rozhodovať o správnych deliktoch a pokutách pri neplnení ustanovení zákona, nariadenia REACH a ďalších nariadení týkajúcich sa chemickej bezpečnosti. Návrh zákona bol pripravený v spolupráci s pracovnou skupinou zloženou zo zástupcov ministerstva hospodárstva, ministerstva životného prostredia, ministerstva zdravotníctva a Zväzu chemického a farmaceutického priemyslu. Vážený pán predsedajúci, pani poslankyne, páni poslanci, dovoľujem si vás požiadať o schválenie predloženého návrhu zákona. Ďakujem.
Danko, Andrej, predseda NR SR (2019-05-10):
Ďakujem, pán minister. Dávam slovo spravodajcovi, ktorého určil navrhnutý gestorský ústavnoprávny výbor, poslancovi – Irén Sárközy. Nech sa páči, pani poslankyňa. (Reakcia z pléna.) Á, ospravedlňujem sa (povedané s úsmevom). Vieš, ja sa ti ospravedlňujem, len tu bol Bernaťák škrtnutý, tak som to prešiel.
A. Belousovová, podpredsedníčka NR SR: (2007-06-21):
Ďalší v rozprave vystúpi pán poslanec Július Brocka. Nech sa páči, pán poslanec, máte slovo.
Hrušovský, Pavol, podpredseda NR SR (2010-08-10):
Pán poslanec Tomčo.
Glváč, Martin, podpredseda NR SR (2019-05-21):
Pani poslankyňa Bašistová, nech sa páči.
Baránik, Alojz, poslanec NR SR (2019-12-04):
No, ja neviem, aký kľud. Ja viem, že vy všetci chcete kľud, vy všetci chcete stabilitu, aby to tak zostalo na večné časy, ako to doteraz je, že si každý robí, čo chce, každý si ukradne, čo nie je prišróbované. O tom to je celé. A to si povedali aj sudcovia a za to zodpovedá ten, kto vymyslel Súdnu radu v čase, keď súdnictvo nebolo očistené od komunistov a podobných všelijakých kriminálnikov. Toto je celý problém. Preto hovorím, že treba zrušiť Súdnu radu a začať od začiatku. O tomto to celé je.
Novotný, Viliam, poslanec NR SR (2014-05-13):
Ďakujem pekne. Pani poslankyňa, veľmi pozorne som vás počúval a mali ste niekoľko častí, pasáží vo vašom vystúpení, najprv ste hovorili o tom, že veľa mladých ľudí by rado podnikalo na pôde, že rado by hospodárilo na pôde, že by uprednostnilo takýto spôsob života. No uisťujem vás a dnes som to už povedal viackrát, že skúste si to, skúste si to tam, kde bývate, skúste kúpiť pôdu a skúste začať hospodáriť, skúste sa uchádzať aj vy o dotácie ako veľkostatkári, naozaj pusťte sa do toho! Uisťujem vás, že sa to prakticky nedá, prakticky nedá. A to je ten problém, že pôdu ovládajú na Slovensku, ovláda niekoľko skupín veľkostatkárov a v skutočnosti, ak by ste chceli na takejto pôde hospodáriť, tak sa k nej ani neviete dostať. Viete, je otázne, koho by sme mali chrániť, či vlastníkov pôdy, ktorí ju chcú za nejakých podmienok predať, alebo nájomcov, ktorí na tejto pôde hospodária, platia veľmi maličké nájomné vlastníkom tejto pôdy. Tento zákon je o tom, že je postavený v prospech nájomcov a nie v prospech vlastníkov, pretože vlastníkovi komplikuje spôsob odpredaja do takej miery, že vlastne mu neostáva nič iné, alebo sa na to vykašle a bude ďalej prenajímať svoju pôdu, alebo ju nakoniec od neho nakúpi ten nájomca, ktorý na nej hospodári, na tejto pôde, a on to potom už bude môcť predať ďalej. O tom je tento návrh zákona, nemýľme si to, tento nie je o vlastenectve ani o ochrane pôdy, pani poslankyňa, keď si manažér z U. S. Steelu kúpi v radovej zástavbe rodinný dom v Košiciach aj so stavebným pozemkom, ten rodinný dom s tým pozemkom už budú Spojené štáty americké, to odíde zo Slovenska, tam vám to nevadí, iba pri pôde vám to vadí?
M. Číž, podpredseda NR SR: (2007-05-15):
(Hlasovanie.) Prítomných 139 poslancov, za návrh 127 poslancov, proti 1 poslanec, zdržalo  sa 10 poslancov, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty na jeho prerokovanie v druhom čítaní. Vážené kolegyne, kolegovia, teraz pristúpime k tajnému hlasovaniu. Dovoľte mi, aby som uviedol, že navrhujem, aby sme tajné hlasovanie vo voľbe kandidátov na sudcov disciplinárneho súdu a člena Rady Slovenskej televízie po ich odôvodnení a rozprave vykonali naraz na osobitných hlasovacích lístkoch. Chcem sa opýtať, či je všeobecný súhlas s takýmto postupom. Ďakujem pekne. Pristúpime k návrhu na voľbu kandidátov na sudcov disciplinárneho súdu (nová voľba) . Návrh ste dostali ako tlač 302. Poprosím predsedu ústavnoprávneho výboru Mojmíra Mamojku, aby návrh uviedol.  Nech sa páči. (Ruch v sále.) Poprosím pánov poslancov ešte o chvíľu strpenia a o kľud v sále.
Grendel, Gábor, podpredseda NR SR (2021-05-13):
Prezentujme sa a hlasujme o bode 1 spoločnej správy. (Hlasovanie.) Prítomných 133 poslancov, za 2, proti 77, zdržalo sa 53, nehlasoval 1. Tento bod zo spoločnej správy sme neschválili.
Kazda, Radovan, poslanec NR SR (2020-12-01):
Ďakujem. Vážený pán predsedajúci, v rozprave nevystúpil žiadny poslanec. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne, o bodoch 1 až 3 spoločne s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 138 poslancov, za 113, proti nikto, zdržalo sa 25 poslancov, hlasovali všetci prítomní. Konštatujem, že tieto body zo spoločnej správy sme schválili. Kazda, Radovan, poslanec NR SR Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 138 poslancov, za 112, proti nikto, držalo sa 26 poslancov, hlasovali všetci prítomní. Konštatujem, že sme schválili posunutie návrhu zákona do tretieho čítania . Otváram rozpravu v rámci tohto čítania a pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pán spravodajca, dajte, prosím, hlasovať o návrhu zákona ako o celku a uveďte odporúčanie gestorského výboru. Kazda, Radovan, poslanec NR SR Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 138 poslancov, za 113, proti nikto, zdržalo sa 25, hlasovali všetci prítomní. Konštatujem, že sme návrh schválili. Teraz pristúpime k hlasovaniu o bode 22 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 57/2018 o regionálnej investičnej pomoci, tlač 268. Spoločný spravodajca je aj v tomto prípade pán poslanec Radovan Kazda. Prosím, pán poslanec, aby ste uviedli hlasovanie. (Hlasovanie o vládnom návrhu zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 268.)
Paška, Pavol, predseda NR SR (2013-12-12):
Všetkých? Myslím si, že text, ktorý som videl, ktorý pripravovala pani poslankyňa aj v spolupráci s našimi poslancami, by nemal byť predmetom žiadnej zložitej diskusie a vyjadruje, ale áno, dobre pán poslanec. Čiže po hlasovaní sa dohodneme. Dobre? Poprosím teraz pána spoločného spravodajcu. Ešte pán poslanec Mikloško. Poprosím vás, neprerušujme už potom to hlasovanie, nech môžeme potom po hlasovaní...
M. Hort, podpredseda NR SR: (2008-01-30):
Poprosím o pokoj v rokovacej sále. Kto chce, sa môže prihlásiť a reagovať normálnym spôsobom, ako je to zvyklé v našom parlamente. Ďalej bude vystupovať vo faktickej poznámke pán Mikuláš Dzurinda. Nech sa páči.
V. Mečiar, poslanec: (2010-05-26):
Vážení, chcete, aby sa zabránilo princípom exteritoriality, vy ju zriaďujete. Nečudujem sa tomu, že nemáte dobrých odborníkov na právo, ktorí by vám toto poradili. Ale prosím, účinnosť a platnosť pre parlamentára sú základné znaky prijímania akejkoľvek normy. Ak to nerozlišujete, idete proti zmyslu práva, aj proti čl. 1 ods. 1, odvolávate sa na zvrchovanosť. Čl. 1. ods. 1 Ústavy Slovenskej republiky, kde máte napísané, že Slovenská republika je zvrchovaným územím a zvrchovanosť znamená nezávislosť od štátnej moci na akejkoľvek inej moci vo vnútri i za hranicami štátu, t. j. i maďarskej. Takže niečo ste si poplietli. A nepleťte, nezotrvávajte v omyle a nepleťte hlavy i druhým. Ďakujem.
Číž, Miroslav, podpredseda NR SR (2015-07-01):
Faktické poznámky majú poslanci Viskupič, Osuský, Mezenská a Blanár. Uzatváram možnosť prihlásiť sa s faktickou poznámkou. Slovo má pán poslanec Viskupič.
Kočiš, Eduard, poslanec NR SR (2023-05-24):
Veľmi pekne ďakujem za slovo, pán predsedajúci. Pani kolegyňa, tak ako ste vo svojej rozprave správne uviedli, treba rozlišovať príspevok na opatrovanie a príspevok na osobnú asistenciu, pretože naozaj je len veľmi málo ľudí v tomto pléne, ktorí sa sociálnou problematikou zaoberajú a nedokážu asi rozlíšiť tieto dva základné pojmy. Neviem, či ste to vo svojej rozprave uviedli hneď na začiatku, lebo prišiel som asi tak v polovici, len chcem ubezpečiť alebo ozrejmiť plénum, že príspevok na opatrovanie, to poberá rodič a príspevok na osobnú asistenciu, to nesmie poberať nikdy rodič, čiže tam je ten ohromný rozdiel, a tak ako ste veľmi dobre povedali, nesmie sa to jednoducho kolidovať. Čiže v žiadnom prípade ten rodič, ktorý chce dopriať dieťaťu osobného asistenta, má častokrát obrovský problém nájsť človeka, ktorý bude ochotný vykonávať osobnú asistenciu na určitý počet hodín, tak ako to má zazmluvnené v rámci sociálnej poisťovne a úradu práce. Čiže tam je obrovský problém. Problematika asistentov učiteľa a osobných asistentov je ďalší problém, ktorý mnohí ani nieže poslanci, ale mnohá a veľká laická verejnosť vôbec nerozlišuje, pretože dávať na rovnakú pozíciu asistenta učiteľa a osobného asistenta sa jednoducho nedá. Osobný asistent zabezpečuje dieťaťu s ťažkým zdravotným postihnutím všetky sebaobslužné návyky, ktoré dieťa potrebuje (rečník si odkašlal), pardon, mať alebo vykonať počas výchovno-vzdelávacieho procesu, a osobný asistent učiteľa, ten sa venuje alebo mal by sa venovať výsostne a výlučne výchovno-vzdelávaciemu procesu. Žiaľ, pokiaľ títo osobní asistenti pre tieto deti alebo mladých dospelých nebudú v školách alebo na stredných školách, na základných školách, v materských školách, to je jedno kde, dovtedy bude asistent učiteľa bombardovaný aj takou tou povedzme tou nie príliš šťastnou úlohou, pretože toto nie je jeho náplň práce.
M. Vášáryová, poslankyňa: (2009-04-22):
Proporcia v zahraničnej politike a to, čo som tam povedala, možno to nebolo tak jasne pre niektorých čitateľné, to, že sa nemení radikálne proporčnosť zahraničnej politiky, pretože to je veľmi nebezpečné. A snažila som sa poukázať, ako táto disproporčnosť môže byť nebezpečná pre záujem Slovenskej republiky. To bol ten hlavný bod môjho vystúpenia. Neproporčnosť našej politiky voči Ruskej federácii je nebezpečie, ktoré nám hrozí. A pán poslanec Lipšic na to poukázal v oblasti energetiky.
Grendel, Gábor, podpredseda NR SR (2022-10-19):
S reakciou na faktické poznámky pán poslanec Peter Kremský.
Drábiková, Lucia, poslankyňa NR SR (2020-04-20):
Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní. Prosím, pán predsedajúci, dajte o tom hlasovať.
Hatráková, Katarína, poslankyňa NR SR (2022-03-15):
Poprosila by som, aby hlasovanie bolo zajtra o 11.00 hod.
Mego, Jaroslav, poslanec NR SR (2024-09-11):
Takže, vážený pán predsedajúci, vážené pani poslankyne, páni poslanci, ospravedlňujem sa za to meškanie, trošku som zadýchaný. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov, tlač č. 403. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Za tretie, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Po štvrté, v súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za piate, za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu. (Smiech a potlesk ako reakcia na vystúpenie zadýchaného spravodajcu.)
Bugár, Béla, podpredseda NR SR (2017-05-18):
Ďakujem. Na vystúpenie pána poslanca ako jediná sa prihlásila pani poslankyňa Petrík s faktickou. Nech sa páči.